bombman/thwiki-2026-super-clean-5k huggingface dataset:
กันเทวิหารยะ เป็นวัดพุทธสำคัญในอำเภอกฬุตระ ประเทศศรีลังกา ชื่อของวัดมีความหมายว่าวิหารบนเขา เนื่องจากที่ตั้งบนเขาใกล้กับเมืองอลุตคมะ วัดนี้ได้รับการขึ้นทะเบียนแหล่งโบราณคดีภายใต้การอนุรักษ์โดยรัฐบาลศรีลังกา วัดนี้สถาปนาขึ้นโดยพระกรปคละ เทวมิตตเถโร (Karapagala Dewamitta Thero) ในปี 1734 ภาบใต้การดูแลของพระอุฑุคมะ จันทรสรเถโร (Udugama Chandrasara thero) เจ้าอาวาทของคลปตะราชมหาวิหารในเวลานั้น และศิษย์ของพระเวฬิวิฏศรีสรณังกรเถโร ในปี 1904 ได้มีการสร้างโรงเรียนสอนศาสนาพุทธขึ้นสำหรับพระสงฆ์ในชื่อ เกษตรรามปิริเวณ (Kshethrarama Pirivena) ในบริเวณวัด ภายใต้การนำโดยพระหิกกฑุเวศรีสุมงคลเถโร ถาวรวัตถุโบราณที่สำคัญของวัดมีทั้งสถูป, ต้นโพธิ์ และผนังล้อมรอบเป็นรูปแปดเหลี่ยม โดยต้นโพธิ์นี้เชื่อกันว่ามีอายุมากกว่า 300 ปี ส่วนพระสถูปองค์ใหญ่สร้างขึ้นในปี 1935 เพื่อครอบพระสถูปองค์เดิมที่สร้างขึ้นโดยพระอุฑุคมจันทรสรเถโรในปี 1783 ถาวรวัตถุอื่น ๆ ได้แก่ ห้องพระบรมธาตุ (Relic Chamber) ซึ่งเชื่อว่าเป็นสิ่งปลูกสร้างที่เก่าแก่ที่สุดในวัด, ห้องเก็บรักษาพระพุทธรูป, อุปุลวนเทวาลยะ และเทวาละอื่น ๆ เช่น กตรคัมเทวาลยะ และปัตตินิเทวาลยะ ในปี 2002 ยังมีการเริ่มก่อสร้างพระพุทธรูปปางประทับสมาธิภูมิปรรศมุทรา ก่อสร้างแล้วเสร็จในปี 2007 ด้วยความสูง ถือเป็นหนึ่งในพระพุทธรูปประทับนั่งที่สูงที่สุดในโลก อ้างอิง บรรณานุกรม
โรตเตอร์ดัม กือบึสโวนิงเงิน หรือ บ้านลูกบาศก์ เป็นชุดบ้านล้ำสมัยที่สร้างขึ้นในเฮลมอนด์และโรตเตอร์ดัม ประเทศเนเธอร์แลนด์ ผลงานออกแบบโดยสถาปนิกปีต โบลม โดยมีรากฐานจากแนวคิด 'การอยู่อาศัยกันเป็นหลังคาของเมือง' (urban roof) หรือกล่าวคือเป็นที่อยู่อาศัยความหนาแน่นสูงที่มีพื้นที่ว่างเพียงพอบนชั้นพื้น เป้าหมายหลักคือการใช้พื้นที่ภายในให้เกิดประโยชน์สูงสุด การออกแบบของเขาเป็นภาพแทนของหมู่บ้านในเมือง โดยที่แต่ละบ้านเป็นดั่งต้นไม้ และเมื่อแต่ละบ้านอยู่รวมกันก็กลายเป็นป่าไม้ แนวคิดสำคัญของการสร้างที่อยู่อาศัยกลุ่มนี้คือเพื่อใช้พื้นที่ภายในให้เกิดประโยชน์สูงสุดต่อการใข้สอยและอยู่อาศัยของลูกบ้าน เฮลมอนด์ ในปี 1972 ปีต โบลม ได้นับมอบหมายให้ออกแบบสร้างพื้นที่ว่างในย่านใจกลางเมืองเฮลมอนด์ โบลมเสนอโครงการบ้านผสมผสานสถาบันทางวัฒนธรรม การออกแบบบ้านลูกบาศก์ในเฮลมอนด์จึงออกมาเป็นบ้าย 188 หลัง (หรือเรียกเป็นป่าไม้) ที่ล้อมรอบโรงละครตรงกลาง อย่างไรก็ตามเมื่อลานจอดรถใต้ดินถูกถอดออกจากแผนเดิม จำนวนบ้านภายในลดเหลือเพียง 60 หลัง ทั้งนี้ รัฐบาลท้องถิ่นไม่ได้วางใจนักโครงการของเขา ฮันส์ เกรยเติร์ส ได้ทำการสนับสนุนเงินทุนก่อสร้างบ้านลูกบาศก์ 3 หลังสำหรับทดลองในปี 1974 ที่วิลเฮลมีนาลาน โครงการนี้ได้รับสถานะ 'ที่อยู่อาศัยเพื่อการทดลอง' โดยรัฐบาลแห่งชาติ ซึ่งมีส่วนช่วยในการสร้างเตอาเตอร์เอิตสเปลเฮยส์ ที่ด้านหน้าล้อมรอบด้วยบ้านลูกบาศก์ 18 หลัง ขึ้นที่ปีตโบลมไปลน์ ในปี 1977 โรงละครดังกล่าวถูกเพลิงไหม้เสียหายในปี 2011 โรตเตอร์ดัม โครงการบ้านลูกบาศก์ในโรตเตอร์ดัมตั้งอยู่บนถนนโอเฟอร์บลาก อยู่ด้านบนสถานีรถไฟใต้ดินบลาก แผนเดิมในปี 1977 จะสร้าง 55 หลัง กระนั้นไม่ใช่ทุกหลังที่ได้รับการก่อสร้าง ภายหลังผู้อยู่อาศัยในบ้านลูกบาศก์ที่โอเฟอร์บลากถูกรบกวนบ่อยครั้งจากผู้ที่เดินทางมาเยี่ยมชม จึงมีผู้อยู่อาศัยรายหนึ่งเปิดบ้านลูกบาศก์แบบเปิดให้ผู้เยี่ยมชมสามารถเดินทางเข้ามาภายในได้ รวมถึงยังจัดนำชมภายในบ้านดังกล่าวด้วย ในปี 2009 บางส่วนถูกแปรสภาพเป็นโฮสเทลในเครือ โทรอนโต ในปี 1996 มีการสร้างบ้านลูกบาศก์เป็นกระจุกสามหลังขึ้นบนถนนอีสเทิร์น ในโทรอนโต ผลงานโดยสถาปนิกเบน คุตเนอร์ และเจฟฟ์ บราวน์ โดยได้รับแรงบันดาลใจจากบ้านลูกบาศก์เดิมในโรตเตอร์ดัม ในปี 2018 ที่ดินที่สร้างบ้านเหล่านี้ในโทรอนโตถูกขายเพื่อพัฒนาที่ดิน โครงสร้างเดิมคาดว่าจะย้ายไปไว้ที่อื่น อ้างอิง แฟล่งข้อมูลอื่น Cubic houses Rotterdam Exterior/interior photos
ประเทศลาว หรือชื่ออย่างเป็นทางการคือ สาธารณรัฐประชาธิปไตยประชาชนลาว มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 การเข้าร่วมการแข่งขันของประเทศลาวในโอลิมปิกครั้งนี้ จะเป็นการแข่งขันครั้งที่ 11 ของประเทศ นับตั้งแต่ครั้งแรกในโอลิมปิกฤดูร้อน 1980 และไม่ได้เข้าร่วมโอลิมปิกฤดูร้อน 1984 เนื่องจากการคว่ำบาตร นักกีฬา รายการต่อไปนี้เป็นจำนวนผู้เข้าแข่งขันในครั้งนี้ กีฬา ชาย หญิง รวม ยิมนาสติก 0 1 1 กรีฑา 0 1 1 ว่ายน้ำ 1 1 2 รวม 0 1 1 ยิมนาสติก ยิมนาสติกลีลา ผลการแข่งขันดังนี้ นักกีฬา รายการ รอบคัดเลือก รอบชิงชนะเลิศ ห่วง บอล คทา ริบบิน รวม อันดับ ห่วง บอล คทา ริบบิน รวม อันดับ แพรวา มิซาโตะ ฟิลาพันเดช บุคคล กรีฑา ;ประเภทลู่และถนน นักกีฬา รายการ ฮีท รอบแก้ตัว รอบรองชนะเลิศ รอบชิงชนะเลิศ ผล อันดับ ผล อันดับ ผล อันดับ ผล อันดับ สิลินา ผา อภัย 100 เมตรหญิง 12.45 23 ไม่ผ่านเข้ารอบ ว่ายน้ำ ประเทศลาวส่งนักกีฬาว่ายน้ำ 2 คนเข้าร่วมการแข่งขัน นักกีฬา รายการ ฮีท รอบรองชนะเลิศ รอบชิงชนะเลิศ เวลา อันดับ เวลา อันดับ เวลา อันดับ สตีเวน อินศรีเชียงใหม่ ท่ากบสไตล์ 100 เมตรชาย 1:04.64 31 ไม่ผ่านเข้ารอบ อาเรียนา สุทา เดียร์ควาเกอร์ ท่าฟรีสไตล์ 200 เมตรหญิง 2:07.22 25 ไม่ผ่านเข้ารอบ อ้างอิง ลาว 2024
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ร รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน รายชื่อบุคคล ชื่อ ชื่อรอง ปีที่เกิด(ค.ศ.) ปีที่เสียชีวิต(ค.ศ.) บ้านเกิด(ในวงเล็บคือสถานที่ในปัจจุบัน) บทบาท สังกัด เคยสังกัด หมายเหตุ ผู้นำชนเผ่า ราชวงศ์จิ้น ทูฟ่า ชู่จีเหนิง จิ้นชู เล่มที่ 38. ขุนนาง ราชวงศ์ฮั่น| โฮ่วฮั่นชู เล่มที่ 21. เริ่น ข่ายRen Kai任愷 ยฺเหวียนเปาYuanbao元褒 223 284 อำเภอเล่ออาน เมืองปั๋วชาง(อำเภอปั๋วซิง นครปินโจว มณฑลชานตง) ขุนนาง ราชวงศ์จิ้น วุยก๊ก จิ้นชู เล่มที่ 45. เริ่น เจ้าRen Zhao任旐 อำเภอเล่ออาน เมืองปั๋วชาง(อำเภอปั๋วซิง นครปินโจว มณฑลชานตง) ขุนนาง ราชวงศ์ฮั่น| เริ่น เจี่ยRen Jia任嘏 อำเภอเล่ออาน เมืองปั๋วชาง(อำเภอปั๋วซิง นครปินโจว มณฑลชานตง) ขุนนาง วุยก๊ก| Shu county (Chengdu, Sichuan) ขุนพล ราชวงศ์ฮั่น| เริ่น ซีRen Xi任熙 อำเภอเซงโต๋ เมืองจ๊ก(นครเฉิงตู มณฑลเสฉวน) ขุนนาง ราชวงศ์จิ้น จ๊กก๊ก หฺวาหยางกั๋วจื้อ เล่มที่ 11. อำเภอจงมู่ เมืองโห้หลำ(อำเภอจงมู่ มณฑลเหอหนาน) ขุนนาง วุยก๊ก| ขุนพล ง่อก๊ก| ขุนพล วุยก๊ก| ขุนนาง ราชวงศ์ฮั่น| เริ่น ยฺเหวียนRen Yuan任元 อำเภอเซงโต๋ เมืองจ๊ก(นครเฉิงตู มณฑลเสฉวน) ขุนนาง จ๊กก๊ก| หฺวาหยางกั๋วจื้อ เล่มที่ 11. ขุนพล ราชวงศ์ฮั่น| อำเภอจงมู่ เมืองโห้หลำ(อำเภอจงมู่ มณฑลเหอหนาน) ขุนนาง วุยก๊ก| เริ่น อานRen An任安 ติ้ง จู่Dingzu定祖 124 202 เมืองกิมก๊ก(นครเต๋อหยาง มณฑลเสฉวน) บันฑิต,ขุนนาง เล่าเจี้ยง เล่าเอี๋ยน โฮ่วฮั่นชู เล่มที่ 79. (ภาค 1) อำเภอจฺวี้จาง เมืองห้อยเข(นครฉือเฉิง มณฑลเจ้อเจียง) ขุนนาง วุยก๊ก| บรรณานุกรม ตันซิ่ว. สามก๊กจี่ (ซานกั๋วจื้อ). เผย์ ซงจือ. อรรถาธิบายสามก๊กจี่ (ซานกั๋วจื้อจู้). ฟ่าน เย่. โฮ่วฮั่นชู. ฝาง เสฺวียนหลิง. จิ้นชู ซือหม่า กวาง. จือจื้อทงเจี้ยน ล่อกวนตง. สามก๊ก (ซานกั๋วเหยี่ยนอี้). เจ้าพระยาพระคลัง (หน). สามก๊ก ฉบับเจ้าพระยาพระคลัง (หน). ร
เราะฟะห์ เป็นนครในเขตผู้ว่าการไซนายเหนือและชายแดนตะวันออกของอียิปต์ที่ติดกับฉนวนกาซา เราะฟะห์เป็นที่ตั้งของด่านชายแดนเราะฟะห์ ด่านแห่งเดียวระหว่างอียิปต์กับฉนวนกาซา รัฐบาลอียิปต์ประกาศใน ค.ศ. 2015 ว่าจะทำลายทั้งเมืองและสร้างชุมชนใหม่สำหรับผู้อยู่อาศัย เพื่อขยายแนวกันชนด้านความปลอดภัยระหว่างอียิปต์กับฉนวนกาซา มีรายงานทหารอียิปต์เริ่มรื้อทำลายเราะฟะห์ส่วนหนึ่งในช่วงปลาย ค.ศ. 2014 ประวัติ แผนที่การสำรวจปาเลสไตน์ค.ศ. 1931 แสดงเมืองเราะฟะห์ใกล้กาซา สถานีตำรวจและค่ายทหารตำรวจแสดงอยู่ในฝั่งอียิปต์ เมื่ออิสราเอลถอนทัพออกจากไซนายใน ค.ศ. 1982 เมืองเราะฟะห์ถูกแบ่งออกเป็นส่วนอียิปต์และกาซา ทำให้ครอบครัวถูกแบ่งแยกด้วยรั้วลวดหนาม ใจกลางเมืองถูกทั้งอิสราเอล และอียิปต์ทำลายเพื่อสร้างเขตกันชนขนาดใหญ่ ในช่วงการประท้วงใน ค.ศ. 2011 ผู้ประท้วงต่อต้านรัฐบาลเข้าโจมตีและสังหารเจ้าหน้าที่ตำรวจในเมือง 3 นาย ในเดือนตุลาคม ค.ศ. 2014 รัฐบาลอียิปต์ประกาศแผนย้ายประชากรและทำลายนครทั้งหมดเพื่อขยายเขตกันชนระหว่างอียิปต์กับกาซา ในช่วงระหว่างเดือนกรกฎาคม ค.ศ. 2013 ถึงสิงหาคม ค.ศ. 2015 ทางการอัยิปต์ได้ทำลายอาคารที่พักอาศัย อาคารพาณิชย์ อาคารบริหาร และชุมชนตามแนวชายแดนอย่างน้อย 3,255 แห่ง ทำให้ผู้คนพันกว่าคนถูกบังคับให้ออกไป ในเดือนมิถุนายน ค.ศ. 2015 อียิปต์ขุดคูที่ด่านชายแดนเราะฟะห์สำเร็จ โดยมีความกว้าง 20 เมตรและลึก 10 เมตร ตั้งอยู่ห่างจากชายแดนกาซานอกนครกาซา 2 กิโลเมตรและเป็นส่วนหนึ่งของการขยายเขตกันชน มีการวางแผนการขยายคูริมหอสังเกตการณ์ ในช่วงกลาง ค.ศ. 2018 ทหารอียอปต์ทำลายอาคารในนครเราะฟะห์อย่างน้อย 6,850 แห่ง และในช่วงสิงหาคม ค.ศ. 2016 ถึงสิงหาคม ค.ศ. 2019 ทหารอียิปต์ทำลายและปิดที่ดินเพาะปลูก 3,500 เฮกตาร์ ทำให้มีจำนวนอาคารที่ทางอียิปต์ทำลายถึง 7,460 แห่ง ภูมิอากาศ การแบ่งเขตภูมิอากาศแบบเคิพเพินจัดให้เราะฟะห์มีสภาพกึ่งแห้งแล้งแบบร้อน (BSh) อ้างอิง
ฤดูกาลแรกของซีรีส์อนิเมะญี่ปุ่นเรื่องโลลิตั้งแคมป์ สร้างจากซีรีส์มังงะในชื่อเดียวกันโดย Afro เนื้อเรื่องได้ติดตามริน ชิมะในการเดินทางแคมป์ปิ้งเดี่ยวของเธอที่ริมทะเลสาบโมโตซุในจังหวัดยามานาชิ และการพบกันครั้งแรกของเธอกับนาเดชิโกะ คากามิฮาระ ทำเป็นแอนิเมชันโดยสตูดิโอซี-สเตชั่น โดยมีจิน ทานากะดูแลการเรียบเรียงซีรีส์และกำกับโยชิอากิเคียวโกกุ ฤดูกาลนี้นำแสดงโดยยูมิริ ฮานาโมริ, นาโอะ โทยามะ, ซายูริ ฮาระ, อากิ โทโยซากิ, ริเอะ ทากาฮาชิ และมารินะ อิโนอูเอะ โดยมีอากิโอะ โอตสึกะเป็นผู้บรรยาย การเจรจาเบื้องต้นสำหรับการดัดแปลงซีรีส์ทางโทรทัศน์จากมังงะเริ่มขึ้นในเดือนกรกฎาคม พ.ศ. 2558 และได้รับการยืนยันอย่างเป็นทางการในเดือนมกราคม พ.ศ. 2560 โดยมีเคียวโกกุและทานากะเข้าร่วมทีมงานในเดือนมิถุนายน ฤดูกาลแรกออกอากาศทางช่องเอที-เอ็กซ์ เมื่อวันที่ 4 มกราคม พ.ศ. 2561 โดยมีความยาว 12 ตอนจนถึงวันที่ 22 มีนาคมปีเดียวกัน อาซากะได้ร้องเพลงเปิดที่ชื่อว่า 'Shiny Days', ในขณะที่เอริ ซาซากิร้องเพลงปิดที่มีชื่อว่า เรื่องนี้ได้รับเสียงวิพากษ์วิจารณ์จากนักวิจารณ์และแฟน ๆ และเป็นแรงบันดาลใจให้ผู้อื่นลองตั้งแคมป์ ซีรีส์นี้ได้รับการสร้างฤดูกาลที่สอง ซึ่งออกอากาศในวันที่ 7 มกราคม พ.ศ. 2564 รายชื่อตอน ออริจินัลวิดีโอแอนิเมชัน โอวีเอแรกของโลลิตั้งแคมป์ฤดูกาลแรกเผยแพร่บน YouTube ในระยะเวลาจำกัด ตั้งแต่วันที่ 12 ธันวาคม พ.ศ. 2561 ถึงวันที่ 6 มกราคม พ.ศ. 2562 โอวีเอทั้งสามตอนได้ออกอากาศทางช่องเอที-เอ็กซ์ในเดือนพฤษภาคม พ.ศ. 2562 และออกอากาศรวมกันในชื่อ 'ตอนที่ 13' ทางช่องโตเกียวเอ็มเอ็กซ์และบีเอส11 ในวันที่ 31 มีนาคม พ.ศ. 2565 ทางช่องทีวีไอจิและทีวีคิว คิวชูในวันที่ 1 เมษายน ทางช่องเอ็มบีเอสในวันที่ 2 เมษายน และทางช่องเอสบีเอสในวันที่ 6 เมษายน หมายเหตุ อ้างอิง แหล่งข้อมูล อนิเมะ โลลิตั้งแคมป์ ฤดูกาลที่ 1 ที่ Ani-one Thailand
ไพฑูรย์ วชิรวงศ์ภิญโญ ประวัติ ไพฑูรย์ เกิดเมื่อวันที่ 23 ธันวาคม พ.ศ. 2516 ที่อำเภอเกาะจันทร์ จังหวัดชลบุรี จบการศึกษาชั้นประถมศึกษา จากโรงเรียนบ้านสามแยก ชั้นมัธยมศึกษา จากโรงเรียนพนัสพิทยาคาร จังหวัดชลบุรี ปริญญาตรี วิศวกรรมศาสตร์ สาขาวิศวกรรมอุตสาหาการ จากมหาวิทยาลัยเทคโนโลยีพระจอมเกล้าธนบุรี นิติศาสตร์บัณฑิต จากมหาวิทยาลัยรามคำแหง สาธารณสุขศาสตร์ สาขาอาชีวอนามัยและความปลอดภัย จากมหาวิทยาลัยสุโขทัยธรรมาธิราช ปริญญาโท วิศวกรรมศาสตร์ สาขาวิศวกรรมอุตสาหาการ จากมหาวิทยาลัยเทคโนโลยีพระจอมเกล้าธนบุรี ศึกษาศาสตร์มหาบัณฑิต สาขาบริหารการศึกษา จากมหาวิทยาลัยสยาม ปริญญาเอก วิศวกรรมศาสตร์ สาขาวิศวกรรมอุตสาหาการ จากมหาวิทยาลัยอุบลราชธานี ปรัชญาดุษฎีบัณฑิต สาขาบริหารการศึกษา จากมหาวิทยาลัยบูรพา งานการเมือง ไพฑูรย์ เป็นผู้ช่วย สส. ให้กับประมวล เอมเปีย ต่อมาในปี พ.ศ. 2561 ได้เข้าร่วมพรรคประชาธิปัตย์ จากการชักชวนโดยสาธิต ปิตุเตชะ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งจังหวัดชลบุรี เขตเลือกตั้งที่ 3 ในนามพรรคประชาธิปัตย์ แต่ไม่ได้รับเลือกตั้ง โดยแพ้ให้กับรณเทพ อนุวัฒน์ จากพรรคพลังประชารัฐ หลังการเลือกตั้ง เขาได้ย้ายไปร่วมงานกับพรรคเพื่อแผ่นดิน จากการชักชวนโดยประมวล เอมเปีย และรับตำแหน่งกรรมการบริหารพรรค ในปี พ.ศ. 2564 ต่อมาเขาได้เข้าร่วมกลุ่มการเมืองท้องถิ่น โดยได้รับการแต่งตั้งเป็นรองนายกองค์การบริหารส่วนตำบลท่าบุญมี ในปี 2565 ต่อมาในปี 2566 นั้นเขาลงสมัครรับเลือกตั้งซ่อมสมาชิกสภาองค์การบริหารส่วนจังหวัดชลบุรีในนามกลุ่มพลังใหม่ชลบุรีแต่แพ้ให้กับนายทินภัทร ปัญจมหาลาภ โดยได้คะแนนเพียง 3,320 คะแนน เครื่องราชอิสริยาภรณ์ อ้างอิง
มหาวิทยาลัยรามคำแหง สาขาวิทยาบริการเฉลิมพระเกียรติ จังหวัดหนองบัวลำภู (อังกฤษ:Ramkhamhaeng University Nong Bua Lam Phu Campus in Honour of His Majesty The King) เป็นสาขาวิทยบริการ(แต่ไม่เทียบเท่าวิทยาเขต) ให้บริการการศึกษาในส่วนภูมิภาคของมหาวิทยาลัยรามคำแหง ประวัติ จังหวัดหนองบัวลำภู ได้ให้ความสำคัญกับการศึกษาและพัฒนาบุคคล โดยเน้นให้การศึกษาแก่ประชาชนซึ่งเป็นสิ่งสำคัญยิ่งต่อการพัฒนาประเทศ และพิจารณาเห็นว่า มหาวิทยาลัยรามคำแหงเป็นมหาวิทยาลัยแบบตลาดวิชา ผู้ศึกษาสามารถศึกษาได้ด้วยตนเอง มีวิสัยทัศน์ (Vision) มุ่งเน้นการผลิตบัณฑิตให้มีความรู้คู่คุณธรรม มีความเป็นผู้นำ สร้างสรรค์สังคมไทย กระจายโอกาสความเสมอภาคและความเท่าเทียมกันทางการศึกษาไปสู่ปวงชน และมีนโยบายตามพันธกิจที่จะกระจายโอกาสความเสมอภาคและความเท่าเทียมกันในการศึกษาระดับอุดมศึกษาให้มากขึ้น ดังคำขวัญของมหาวิทยาลัยรามคำแหงที่ว่า “เปลวเทียนให้แสง รามคำแหงให้ทาง” มหาวิทยาลัยรามคำแหง สาขาวิทยบริการเฉลิมพระเกียรติ จังหวัดหนองบัวลำภู ถือได้ว่าเป็นมหาวิทยาลัยแห่งแรกในจังหวัดหนองบัวลำภู จัดตั้งขึ้น โดยได้รับอนุมัติจากสภามหาวิทยาลัย เมื่อวันที่ 29 เมษายน 2545 ดำเนินการเรียนการสอนในระดับปริญญาตรี ปริญญาโท และปริญญาเอก ได้ประกอบพิธีวางศิลาฤกษ์ เมื่อวันที่ 25 มิถุนายน 2545 โดยสมเด็จพระพุฒาจารย์ (เกี่ยว) วัดสระเกศ เป็นประธานพิธีในการวางศิลาฤกษ์ ณ ที่ดินสาธารณประโยชน์ บ้านโนนสมบูรณ์ ตำบลนาคำไฮ อำเภอเมืองหนองบัวลำภู จังหวัดหนองบัวลำภู จำนวนเนื้อที่ประมาณ 209 ไร่ เมื่ออาคารแล้วเสร็จได้ประกอบพิธีมอบทรัพย์สินดังกล่าวให้แก่มหาวิทยาลัยรามคำแหง เมื่อวันที่ 24 เมษายน 2546 เพื่อใช้ประโยชน์ในการพัฒนาการศึกษาของมหาวิทยาลัยรามคำแหง ซึ่งเป็นแหล่งศึกษาหาความรู้ ของพี่น้องชาวจังหวัดหนองบัวลำภู และจังหวัดใกล้เคียง โดยเป็นสถาบันการศึกษาที่มีชื่อเสียงของจังหวัดหนองบัวลำภูสืบไป หลักสูตร ปัจจุบัน สาขาวิทยาบริการเฉลิมพระเกียรติ จังหวัดหนองบัวลำภู เปิดทำการสอน ดังนี้ปริญญาตรี คณะนิติศาสตร์ หลักสูตรนิติศาสตรบัณฑิต สาขาวิชานิติศาสตร์ คณะรัฐศาสตร์ หลักสูตรรัฐศาสตรบัณฑิต สาขาวิชาบริหารรัฐกิจ คณะบริหารธุรกิจ หลักสูตรบริหารธุรกิจบัณฑิต สาขาวิชาการบริหารทั่วไป คณะสื่อสารมวลชน หลักสูตรศิลปศาสตรบัณฑิต สาขาวิชานิเทศศาสตร์และสื่อดิจิทัล เรียนรายกระบวนวิชา (Per-Degree) สำหรับผูมีวุฒิ ม.3 เรียนเก็บสะสมหน่วยกิต ปริญญาโท คณะรัฐศาสตร์ หลักสูตรรัฐศาสตรมหาบัณฑิต สาขาวิชารัฐศาสตร์ คณะบริหารธุรกิจ หลักสูตรบริหารธุรกิจมหาบัณฑิต สาขาวิชาบริหารธุรกิจ คณะศึกษาศาสตร์ หลักสูตรศึกษาศาสตรมหาบัณฑิต สาขานวัตกรรมหลักสูตรและการจัดการ คณะสาธารณสุขศาสตร์ หลักสูตรสาธารณสุขศาสตรมหาบัณฑิต สาขาวิชาบริหารสาธารณสุข อ้างอิง
ปอร์เช่ไทป์ 12 เป็นโครงการของเยอรมันในการพัฒนา 'รถยนต์สำหรับทุกคน' (Auto für Jedermann) ให้กับ Zündapp Fritz Neumeyer ซึ่งเป็นเจ้าของ Zündapp ในขณะนั้น ได้สั่งให้ Ferdinand Porsche ออกแบบและสร้างต้นแบบในปี ค.ศ. 1931 ในที่สุด รถเก๋งสองคันและรถเปิดประทุนหนึ่งคันก็ถูกสร้างขึ้น โดยรถทั้งหมดได้สูญหายไปในช่วง สงครามโลกครั้งที่สอง คันสุดท้ายถูกทำลายใน การทิ้งระเบิดที่สตุ๊ตการ์ท ในปี ค.ศ. 1945 ปอร์เช่ไทป์ 12 ถือเป็นก้าวสำคัญในช่วงต้นของการพัฒนารถโฟล์กสวาเกนต้นแบบ ปัจจุบันมีการสร้างแบบจำลองของ ไทป์ 12 และจัดแสดงอยู่ที่ พิพิธภัณฑ์อุตสาหกรรมวัฒนธรรม ในเมือง เนือร์นแบร์ค การเปรียบเทียบกับแนวคิดร่วมสมัย Citroen 073 Citroen 2CV (10155603765). ในปีพ.ศ. 2479 บริษัทซิตรองได้เริ่มพัฒนารถยนต์ราคาถูกรูปทรงเพรียวบางพร้อมระบบกันสะเทือนอิสระทั้งหมด แชสซีส์แบบแพลตฟอร์ม และไม่มีเพลาขับ ซึ่งเรียกว่า2CV ไทป์ 12 เป็นตัวอย่างแรก ๆ ของการออกแบบที่เน้นแอโรไดนามิกและรูปทรงกลมมน ซึ่งเริ่มเป็นที่นิยมในช่วงทศวรรษ 1930 โดยพัฒนาในเวลาเดียวกับ Mercedes-Benz 120H และก่อนหน้าต้นแบบที่สองของ Tatra V570 และต้นแบบรถยนต์เครื่องยนต์หลังแบบ streamline ของ DKW ที่ใช้พื้นฐานจากรุ่น F2 ในปี ค.ศ. 1933 ในรถยนต์ที่ผลิต สไตล์นี้ได้รับการบุกเบิกโดย Chrysler และ DeSoto Airflow ในปี 1934 และ Toyota AA ในปี 1936 ซึ่งเป็นการลอกเลียนแบบจากรถเหล่านั้น และในที่สุดก็กลายเป็น 'รถสำหรับประชาชน' หรือ KdF-Wagen หรือ Volkswagen Type 1 หรือ Beetle ในปี ค.ศ. 1938 ต้นแบบร่วมสมัยที่เน้นแอโรไดนามิกอย่างมากได้แก่ Dymaxion car ในปี ค.ศ. 1933 และ Schlörwagen ของ Karl Schlör ซึ่งพัฒนาระหว่างปี ค.ศ. 1936 ถึง ค.ศ. 1939 คำอธิบาย รถยนต์คันนี้มีโครงคานกลางแบบ U-profile เดี่ยว ซึ่งแตกต่างจากแชสซีส์ท่อกลางของ VW Beetle ตัวถังรถ (ผลิตโดย Reutter) มีรูปทรงแอโรไดนามิกที่ค่อนข้างดีในช่วงเวลานั้นโดยมีซุ้มล้อหลังแบบปิด เพลาหน้าและเพลาหลังเป็นแบบแหนบและมีแหนบขวางเดี่ยวแต่ละเพลา Porsche ใช้กล่องพวงมาลัยแบบเฟืองตัวหนอนและดรัมเบรกไฮดรอลิกสี่ตัวใน ไทป์ 12 รถยนต์คันนี้มีการออกแบบระบบส่งกำลังแบบฉบับของ VW Beetle พร้อมชุดเฟืองท้ายแบบผสมพร้อมเครื่องยนต์ที่ยึดกับส่วนท้ายโดยตรง ซึ่งหมายความว่าเพลาหลังเป็นเพลาแกว่งซึ่งอยู่ระหว่างกระปุกเกียร์และเครื่องยนต์ ซึ่งเป็นไปได้ในทางเทคนิคเนื่องจากเครื่องยนต์มีความยาวค่อนข้างสั้น Unlike ต่างจาก โฟล์คสวาเกน บีเทิล ปอร์เช่ ไทป์ 12 มีคลัตช์ดิสก์เดี่ยวแบบเปียก เครื่องยนต์เป็นเครื่องยนต์อ๊อตโต้ เครื่องยนต์แฉกดาว ห้าสูบ ที่ผลิตโดย Zündapp (จุดระเบิดด้วยประกายไฟ) แทนที่จะเป็นเครื่องยนต์สี่สูบนอนที่ Porsche นิยมใช้ เครื่องยนต์ Zündapp แบบห้าสูบเป็นเครื่องยนต์ระบายความร้อนด้วยน้ำและมีปั๊มน้ำปกติ เพลาลูกเบี้ยวเป็นชนิดกลองลูกเบี้ยว (หรือเพลาลูกเบี้ยวสั้นมาก) และควบคุมวาล์วเหนือสูบสองตัวต่อสูบ 62 mm กระบอกสูบและระยะชัก เครื่องยนต์จะเคลื่อนตัว - มันมีการบีบอัดของ ε=5.3 คาร์บูเรเตอร์ Zenith ขนาด 26 มม. ตัวเดียวและผลิต ที่ 3200/นาที ความเร็วสูงสุดของรถอยู่ที่ แกลเลอรี่ Typ12 Model |ด้านขวาของแบบจำลองของ ปอร์เช่ไทป์ 12 Typ12 Model Nuremberg |เครื่องยนต์ห้าสูบแนวรัศมีในแบบจำลอง ปอร์เช่ไทป์ 12 |แบบจำลองขนาดของปอร์เช่ไทป์ 12 อ้างอิง ไทป์ 12
ทางรถไฟนิวยอร์กเซ็นทรัล (สัญลักษณ์ NYC) เป็นทางรถไฟที่ดำเนินการเป็นหลักในภูมิภาคเกรตเลกส์และมิดแอตแลนติกของสหรัฐอเมริกา ทางรถไฟนี้เชื่อมต่อเป็นหลักระหว่างมหานครนิวยอร์กและบอสตันทางตะวันออกกับชิคาโกและเซนต์หลุยส์ในมิดเวสต์ รวมถึงเมืองระหว่างทางอย่างออลบานี บัฟฟาโล คลีฟแลนด์ ซินซินแนติ ดีทรอยต์ รอเชสเตอร์และซีราคิวส์ ทางรถไฟนิวยอร์กเซ็นทรัลมีสำนักงานใหญ่อยู่ที่อาคารนิวยอร์กเซ็นทรัล อยู่ติดกับสถานีที่ใหญ่ที่สุด แกรนด์เซ็นทรัลเทอร์มินัล ทางรถไฟก่อตั้งขึ้นใน ค.ศ. 1853 โดยการรวมบริษัททางรถไฟที่มีอยู่หลายแห่ง ใน ค.ศ. 1968, NYC รวมกิจการกับคู่แข่งเก่า ทางรถไฟเพนซิลเวเนีย (Pennsylvania Railroad) เพื่อก่อตั้งเป็นเพนน์เซ็นทรัล (Penn Central) เพนน์เซ็นทรัลล้มละลายใน ค.ศ. 1970 และด้วยการสนับสนุนอย่างกว้างขวางจากรัฐบาลกลาง ก็ได้เปลี่ยนมาเป็นคอนเรล (Conrail) ใน ค.ศ. 1976 ใน ค.ศ. 1999, คอนเรลถูกแยกส่วน และส่วนต่าง ๆ ของระบบถูกโอนไปยังซีเอสเอ็กซ์ (CSX) และการรถไฟนอร์ฟอล์กเซาเทิร์น (Norfolk Southern Railway หรือ NS) โดยซีเอสเอ็กซ์ได้รับเส้นทางรถไฟส่วนใหญ่ของ NYC ทางตะวันออก และ NS ได้รับเส้นทางรถไฟส่วนใหญ่ของ NYC ทางตะวันตก มีเส้นทางรถไฟที่ครอบคลุมอย่างกว้างขวางในรัฐนิวยอร์ก เพนซิลเวเนีย โอไฮโอ มิชิแกน อินดีแอนา อิลลินอย แมสซาชูเซตส์ และเวสต์เวอร์จิเนีย รวมถึงเส้นทางเพิ่มเติมในบางส่วนของรัฐออนแทรีโอและเกแบ็กของแคนาดา ณ สิ้น ค.ศ. 1925 ทางรถไฟนิวยอร์กเซ็นทรัลดำเนินการเส้นทางรวม และเส้นทางรถไฟ ณ สิ้น ค.ศ. 1967 ระยะทางเหล่านี้คือ และ อ้างอิง
รถจักรไอน้ำหมายเลข 4472 ฟลายอิงสกอตส์แมน เป็นรถจักรไอน้ำแอลเอ็นอีอาร์ คลาสเอ 3 ประเภท 4-6-2 'แปซิฟิก' สร้างขึ้นในปี ค.ศ. 1923 ที่โรงงานดองคัสเตอร์เวิกส์ (Doncaster Works) สำหรับการรถไฟลอนดอนและตะวันออกเฉียงเหนือ (LNER) ออกแบบโดยเซอร์ไนเจล เกรสลีย์ เคยให้บริการรถไฟโดยสารด่วนทางไกลบนเส้นทางรถไฟหลักสายอีสต์คอสต์ที่ดำเนินงานโดย LNER และหน่วยงานสืบทอดอย่างการรถไฟอังกฤษ (BR) เขตตะวันออก และเขตตะวันออกเฉียงเหนือ โดยเฉพาะอย่างยิ่งบริการรถไฟเดอะฟลายอิงสกอตส์แมน (The Flying Scotsman) ระหว่างสถานีลอนดอนคิงส์ครอส กับสถานีรถไฟเอดินบะระ เวฟเวอร์ลีย์ อันเป็นที่มาของชื่อรถจักรคันนี้ ฟลายอิงสกอตส์แมนปลดประจำการจากการรถไฟอังกฤษ (British Railways) ในปี ค.ศ. 1963 หลังจากวิ่งไปแล้วกว่า 2.08 ล้านไมล์ (3.3 ล้านกิโลเมตร) ได้รับการยกย่องว่าเป็นรถจักรไอน้ำที่มีชื่อเสียงโด่งดังที่สุดในโลก ชื่อเสียงอันยิ่งใหญ่ของรถจักรคันนี้มาจากการได้รับการอนุรักษ์โดยเจ้าของหลายท่านตามลำดับได้แก่ แอลัน เพ็กเลอร์, เซอร์วิลเลียม แมกอัลไพน์, โทนี มาร์ชิงตัน และตั้งแต่ปี ค.ศ. 2004 เป็นต้นมาโดยพิพิธภัณฑ์การรถไฟแห่งชาติ (National Railway Museum) 4472 กลายเป็นรถจักรไอน้ำที่สำคัญของ LNER เคยเป็นตัวแทนของบริษัทเข้าร่วมงานนิทรรศการจักรวรรดิอังกฤษ (British Empire Exhibition) ถึงสองครั้ง และในปี ค.ศ. 1928 ก็ได้เป็นรถจักรลากจูงขบวนรถไฟเดอะฟลายอิงสกอตส์แมนในเที่ยวแรกที่วิ่งแบบไม่หยุดพัก นอกจากนี้ฟลายอิงสกอตส์แมนยังทำลายสถิติโลกด้านการเดินรถด้วยไอน้ำถึง 2 ครั้ง โดยเป็นหัวรถจักรไอน้ำคันแรกที่ได้รับการรับรองอย่างเป็นทางการว่าทำความเร็วได้ถึง 161 กิโลเมตรต่อชั่วโมง (100 ไมล์ต่อชั่วโมง) ในวันที่ 30 พฤศจิกายน ค.ศ. 1934 และทำสถิติการวิ่งแบบไม่หยุดพักที่ไกลที่สุดในโลกสำหรับหัวรถจักรไอน้ำคือ 679 กิโลเมตร (422 ไมล์) ระหว่างการทัวร์ที่ออสเตรเลียเมื่อวันที่ 8 สิงหาคม ค.ศ. 1989 อ้างอิง
แดเนียล ลูวิส กอร์ (เกิด 26 กันยายน 2004) เป็นนักฟุตบอลอาชีพชาวอังกฤษ เล่นในตำแหน่งกองกลางให้กับสโมสรรอเทอรัมยูไนเต็ด (ยืมตัวจากแมนเชสเตอร์ยูไนเต็ด) เขาเป็นนักฟุตบอลเยาวชนทีมชาติอังกฤษ ระดับสโมสร กอร์เข้าร่วมอะคาเดมีของแมนเชสเตอร์ยูไนเต็ด ในปี 2018 โดยก่อนหน้านั้นเขาอยู่กับเบิร์นลีย์ตั้งแต่อายุ 8 ขวบ เขาเป็นส่วนหนึ่งในนักเตะเยาวชนของแมนเชสเตอร์ ยูไนเต็ด ที่คว้าแชมป์เอฟเอยูธคัพ ในปี 2022 เขาได้รับเลือกให้เป็นนักเตะยอดเยี่ยมของทีมสำรองแมนเชสเตอร์ยูไนเต็ด ประจำฤดูกาล 2022-2023 มีรายงานว่าเขามีปากเสียงกับอ็องตอนี มาร์ซียาล หลังจากเข้าปะทะอย่างรุนแรงเกินเหตุในระหว่างการฝึกซ้อม ในเดือนสิงหาคม ปี 2023 นอกจากจะลงเล่นให้กับทีมสำรองในอีเอฟแอลโทรฟีแล้ว เขายังได้รับการเรียกตัวติดทีมชุดใหญ่ของแมนเชสเตอร์ยูไนเต็ด และในวันที่ 26 สิงหาคม เขามีชื่อเป็นตัวสำรองเป็นครั้งแรกในเกมพรีเมียร์ลีกกับนอตทิงแฮมฟอเรสต์ เดือนต่อมา เขามีชื่อในเกมยูฟ่าแชมเปียนส์ลีกที่พบกับไบเอิร์นมิวนิก วันที่ 26 กันยายน เขาได้ลงประเดิมสนามให้กับทีมชุดใหญ่ของแมนเชสเตอร์ยูไนเต็ด เป็นครั้งแรก ในการแข่งขันฟุตบอลอีเอฟแอลคัพที่พบกับคริสตัลพาเลซ เขาประเดิมสนามในพรีเมียร์ลีกเมื่อวันที่ 26 ธันวาคม 2023 โดยได้ลงสนามแทนเครสแจน อีเรกเซิน ในนาทีที่ 94 ในเกมที่เปิดบ้านพบกับแอสตันวิลลา เมื่อวันที่ 23 มกราคม 2024 เขาย้ายไปร่วมทีมพอร์ตเวล สโมสรในลีกวันของอังกฤษ ด้วยสัญญายืมตัวระยะเวลา 6 เดือน เดวิด ฟลิตครอฟต์ ผู้อำนวยการฟุตบอลของสโมสร กล่าวว่า มีสโมสรในระดับที่สูงกว่าหลายแห่งให้ความสนใจในตัวกอร์ แต่แมนเชสเตอร์ ยูไนเต็ด เลือกเราเพราะวิธีการเล่นและการสนับสนุนนักเตะเยาวชนของเรา ในเกมประเดิมสนามของเขาที่สนามเวลล์พาร์ค เมื่อวันที่ 27 มกราคม เขาได้รับบาดเจ็บกล้ามเนื้อต้นขา และทีมพ่ายพอร์ตสมัทไป 0-1 ดาร์เรน มัวร์ ผู้จัดการทีมได้ให้สัมภาษณ์ยืนยันว่ากอร์จะไม่ได้กลับมาเล่นให้กับสโมสรอีก เดือนมิถุนายน ค.ศ. 2024 กอร์เข้ารับการผ่าตัดเพื่อรักษาอาการไหล่หลุด และกลับมาฝึกอีกครั้งในอีกห้าเดือนต่อมา สถิติอาชีพ + การลงสนามและประตูแบ่งตามสโมสร ฤดูกาลและการแข่งขัน สโมสร ฤดูกาล ลีก เอฟเอคัพ อีเอฟแอลคัพ ยุโรป อื่น ๆ รวม ลีก ลงสนาม ประตู ลงสนาม ประตู ลงสนาม ประตู ลงสนาม ประตู ลงสนาม ประตู ลงสนาม ประตู แมนเชสเตอร์ยูไนเต็ด รุ่นอายุไม่เกิน 21 ปี 2022–23 — — — — — 3 0 3 0 2023–24 — — — — — 2 0 2 0 แมนเชสเตอร์ยูไนเต็ด 2023–24 พรีเมียร์ลีก 1 0 0 0 1 0 0 0 — 2 0 พอร์ทเวล (ยืม) 2023–24 อีเอฟแอลลีกวัน 1 0 — — — — 1 0 รวมอาชีพทั้งหมด 2 0 0 0 1 0 0 0 5 0 8 0 อ้างอิง
...ไอวี่สวีเดน (สีเขียวในภาพ) ซึ่งประดับอยู่ ณ ห้องทำงานรูปไข่ในทำเนียบขาวมาเป็นเวลาหลายทศวรรษ ถูกแทนที่ด้วยของตกแต่งสีทองตั้งแต่ ค.ศ. 2025 เมื่อทรัมป์ตำรงตำแหน่งประธานาธิบดีในสมัยที่สอง ...คำทำนายพื้นถิ่นเชื่อว่าเซอลาโงร์จะกลับคืนสู่ความสำคัญดั่งในอดีตได้ก็เมื่อปืนใหญ่ เซอรีรัมไบ ซึ่งถูกยึดไปไว้ที่ปีนัง ได้กลับคืนมาอยู่ที่เซอลาโงร์เท่านั้น ...กังหันอากาศแบบแรมของเครื่องบินแอร์บัส เอ380 มีขนาดใหญ่ที่สุดในบรรดาเครื่องบินโดยสารยุคปัจจุบัน โดยมีเส้นผ่านศูนย์กลาง 1.63 เมตร เทียบกับที่ทั่วไปแล้วจะมีขนาดประมาณ 80 เซนติเมตร ผลิตไฟฟ้าได้ 5–70 กิโลวัตต์ ...สาเหตุที่เล่าฝั่น แซ่ย่างและชาญ ศรีผดุงกุล พ่อค้ายาเสพติดรายใหญ่ ถูกประหารชีวิตในช่วงเช้า และวิเชียร ชูทอง มือปืนรับจ้างที่ก่อเหตุฆ่าผู้ใหญ่บ้าน และข่มขืนภรรยาของผู้ใหญ่บ้าน ถูกประหารชีวิตในช่วงเย็น เนื่องจากเล่าฝั่นและชาญถูกประหารชีวิตตามคำสั่งหัวหน้าคณะปฎิวัติ โดยไม่มีสิทธิ์อุทธรณ์หรือยื่นฎีกาทูลเกล้า จึงประหารในช่วงเช้า ส่วนวิเชียรที่ถูกยกฎีกาทูลเกล้า จึงถูกประหารชีวิตตามระเบียบของกรมราชทัณฑ์ในช่วงเย็น
เฟรีดุน อาห์เม็ด เบย์ (ซ้าย) กับโซโกลลู เมห์เม็ด พาชา (ขวา) ภาพประกอบออตโตมัน เฟรีดุน อาห์เม็ด เบย์ (เสียชีวิต 16 มีนาคม ค.ศ. 1583) เป็นขุนนาง ข้าราชการ นักเขียน และนายทหารออตโตมันผู้มีอิทธิพล เป็นที่รู้จักจากการรับใช้รัฐบาลแกรนด์วิเซียร์ โซโกลลู เมห์เม็ด พาชา (ค.ศ. 1565–1579) เขาเป็นพระสวามีองค์ที่สองในอัยเช ฮือมาชะฮ์ ซุลตัน พระราชนัดดาในสุลต่านสุลัยมานผู้เกรียงไกร ผลงานที่สำคัญที่สุดของเขาคือ Münșeâtu's-Selâtin หนังสือรวม 2 เล่มที่เล่าย้อนกลับถึงสมัยอิสลามตอนต้น เซลจุก อักซิน โซเมล รายงานว่าผลงานนี้ 'มีความสำคัญต่อการศึกษาประวัติศาสตร์ออตโตมันตอนต้นถึงสมัยคลาสสิก' ชีวประวัติ ไม่มีการเปิดเผยวันเกิดของเฟรีดุน อาห์เม็ด เบย์ งานเขียนของเขาระบุว่า เขาเกิดมาในครอบครัวอับดึลคาดือร์ (อับดุลกอดิร) เฟรีดุน อาห์เม็ด เบย์น่าจะมีต้นตระกูลจาก เดฟชีร์เม โดนเป็นผู้อยู่ในอารักขาของโซโกลลู เมห์เม็ด พาชา และมีชื่อเสียงในการล้อมซีแก็ตวาร์ใน ค.ศ. 1566 เขาดำรงตำแหน่งเลขาธิการรัฐ (เรอีซึลคึตทาบ) ใน ค.ศ. 1570 ถึง 1573 และเป็นอัครมหาเสนาบดี (นีซันจือ) ใน ค.ศ. 1573 ถึง 1576 หลังสุลต่านมูรัดที่ 3 ( ค.ศ. 1574–1595) ขึ้นครองราชย์ อำนาจของโซโกลลู เมห็เม็ด พาชาจึงลดลง เช่นเดียวกันกับเฟรีดุน อาห์เม็ด เบย์ ภายหลังเขารับใช้ ซันจักเบย์ แห่งสเมเดเรโวและเคิสเตนดิล ใน ค.ศ. 1581 เขาได้รับการเรียกตัวกลับไปยังคอนสแตนติโนเปิลและได้รับการแต่งตั้งเป็น นีซันจือ อีกครั้ง เฟรีดุน อาห์เม็ดเสียชีวิตในวันที่ 16 มีนาคม ค.ศ. 1583 หมายเหตุ อ้างอิง ข้อมูล